Румен Ченков
Сивият низ от дните-близнаци…

chitanka.info

Сивият низ от дните-близнаци

често така ми дотягат,

че спускам всички възможни капаци

и вътре в себе си бягам.

Точно тогава, като спасение,

поетът в мен се обажда:

моите малки, интимни „прозрения“

от самотата се раждат.

2004 г.

Добрич

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.